લોકસભામાં રાજકોટના નવા એરપોર્ટની એવિએશન વિભાગના કેન્દ્રીય મંત્રીએ જાહેરાત કર્યા બાદ એરપોર્ટ ઓથોરિટી ઓફ ઇન્ડિયાના ડિરેક્ટર અને જનરલ મેનેજર રાજકોટની મુલાકાતે આવ્યા હતા અને બન્ને અધિકારીઓએ ઇન્ફ્રાસ્ટ્રકચરના અલગ-અલગ વિકલ્પો ચકાસ્યા હતા જેમાં હાઇ-વે પરથી કયાં રસ્તે એન્ટ્રી આપી શકાય, રન-વે સિવાય એરપોર્ટ પર પ્લેન પાર્ક કરવાની જગ્યા કયાં રાખવી, કેટલા પ્લેન માટેની જગ્યા રાખવી, ટેક્સી રૂટ કેટલો રાખવો, પેસેન્જર ડોમના વિકલ્પો ચકાસાયા અને તેમાં વેઇટિંગ લોન્જ, ફૂડ લોન્જ સહિતની સુવિધાઓ કયાં ઉપલબ્ધ કરવી, ગાર્ડનિંગ, પાર્કિંગની સુવિધાઓ, પીકઅપ એન્ડ ડ્રોપની ફેસિલિટી સહિતની સુવિધાઓ ચકાસી હતી.